[{"text_idx": "#000000", "text": "100 ko\u0303ige paremat Eesti punklugu"}, {"text_idx": "#000001", "text": "Suure juubelipeo \"100 aastat Eesti punki\" eel on hea hetk korraks aeg maha vo\u0303tta ja sorteerida natuke fonoteegis, et valida va\u0308lja sada ko\u0303ige paremat Eesti punklugu la\u0308bi aegade."}, {"text_idx": "#000002", "text": "Isutekitamiseks ja meeltea\u0308rgitamiseks avaldame mo\u0303ned muusikainimeste tabelid. Kui sulle tundub, et tabelile sinu peas on liiga tehtud, siis ko\u0308hi va\u0308lja oma lemmikud, nii saamegi kokku ko\u0303ige to\u0303ela\u0308hedasema u\u0308levaate Eesti pungi pa\u0308rlitest la\u0308bi aegade."}, {"text_idx": "#000004", "text": "Ko\u0303igist ka\u0308ttesaadavatest nimetatud lugudest oleme teinud ka Youtube\u2019i-pleilisti. Pane inspiratsiooniks ka\u0308ima ning ka\u0308i artikli alla va\u0308lja oma na\u0308gemus parimatest."}, {"text_idx": "#000005", "text": "Erik Morna suunamas Tallinn Music Weeki seminariprogrammi hittpaneeli \u201cCheck My Demo\u201d.Foto: Hanna Lehari\n1. Psychoterror \u2013 Esteet kusipea\nSee on u\u0308ks va\u0308hestest lugudest, mille tekst mul peas on olnud. Vahel tundub, et la\u0308ksin mingi hetk lausa selle laulu sisse elama. Mo\u0303nikord olin ise see esteet, teinekord tundus, et hoopis see teine. Psychoterror on alati olnud selline mo\u0303nusalt hirmu piiril logisev aparaat. Viimasel ajal u\u0308misen sellist lugu nagu \"Ameerika\". Aga ka Freddy rubla-aja ba\u0308ndi Anonu\u0308u\u0308mne AK hitti \"Ebanormaalne\"."}, {"text_idx": "#000006", "text": "Tutvusin J.M.K.E. muusikaga ajal, mil olin muuhulgas suur progefa\u0308nn. Ja see ma\u0308tsis va\u0308ga ha\u0308sti kokku, sest ma saan aru, et Villule meeldib ehitada eriti keerulisi asju, kuna muidu oleks igav. U\u0308hel esmaspa\u0308eva o\u0303htul, kui olin Raadio 2-s umbes kolmandat pa\u0308eva to\u0308o\u0308l olnud, viisin suure o\u0303hinaga selle loo Avo Raupi ja Mihkel Raua saatesse \"Laulutester\". Nemad ka elevil, ma\u0308ngisid ilma kuulamata ette. Ja siis hiljem natuke aega u\u0308ritasid minuga mitte ra\u0308a\u0308kida.\n\"Valge liblika suvi\" ja \"Koer\" ja \"Number 1\" ja \"Tulevik on tunni aja pa\u0308rast\" ja nii edasi, on mul raske uskuda, et J.M.K.E. plaatidel on mo\u0303ni filler."}, {"text_idx": "#000007", "text": "Kui ma esimest korda Sauele sattusin, ootasid mind raudteejaamas kohalikud pa\u0308tid, kes soovisid meie seltskonda vabastada ko\u0303igist ilusatest naistest. Teisel korral ja\u0308in juba sinna elama ja sain aru, et selles linnakeses tegutseb helistuudio, kus ansambli So\u0303jajalg trummar Uku Toomet lindistab na\u0308iteks Ro\u0308o\u0308vel O\u0308o\u0308bikut, sain teada, et seal kusagil on ka va\u0308geva ansambli Zriamuli pesa. Need neli naist tegid hiljem ka plaadi nimega \"192 kg\". Ku\u0308simus kuulsustele: \"Winny Puhh, mitu korda kuulasite?\""}, {"text_idx": "#000010", "text": "See on samuti ra\u0308pp ja hiphop, aga minu jaoks sama hea kui punk. Kui 80ndatel oleks igas peres olnud arvutid ja sa\u0308mplerid ja lameekraanil \"Vo\u0303sareporteri\" saade, oleks see lugu teiste autorite poolt juba ammu a\u0308ra tehtud. Ah jaa, kuna ko\u0303ik on seotud, siis jah, need \"Vo\u0303sareporteri\" sa\u0308mplid ja viited selles loos. Ka\u0308isin koolis Mustama\u0308el ja mulle tundus, et meie o\u0303pilased olid pooleks kas sportlased vo\u0303i futumehed vo\u0303i teadlased. Igal juhul u\u0308sna viisaka va\u0308limusega, eks. Oli ainult u\u0308ks punkar \u2013 Peeter Vo\u0303sa."}, {"text_idx": "#000011", "text": "7. Vaiko Eplik ja Eliit \u2013 Seks on lahe\nMusimast ja Jolanast ra\u0308a\u0308kides unustasin ko\u0303ige o\u0303udsama sotsmaa basskitarri nimega Orfeus. Ja mul on tunne, et just selle pla\u0308rin ko\u0303lab siin loos, sisuliselt u\u0308he noortele suunatud pangakaardi reklaamlaulus. Taavi Tammearu laulab siin, pille ma\u0308ngib Vaiko, kes paar aastat enne sooloplaati tegi ta\u0308itsa korralikku punki ansambliga Koer. Tore oli olla kontserdil, kus publikule pu\u0308hendatakse lood \"Pihkupeksja\" ja \"Te olete va\u0308rdjad\" ning vo\u0303etakse arvesse, et need so\u0303nad tulevad mitmesajakordselt saalist lavale tagasi."}, {"text_idx": "#000016", "text": "Enne kui Tarmost sai Kojamees, oli ta Lasnama\u0308e kutt hu\u0308u\u0308dnimega Pele, kes lasi purjetamise trennist jalga selleks, et hakata muusikuks. Ja veel enne kui temast sai Adam Anti kehastus Eestis, tekkis temal ja teisel purjetajal Marco Ru\u0308u\u0308tlil oma ba\u0308nd. See polnud veel see Linnahallis poleeritud Kulo, vaid kusagil koolimaja koridoris u\u0308he mikrofoniga lindistatud ABS ja see ko\u0303las jube inspireerivalt. Nii et kolm nooremat purjetajat arvasid, et kui nii on asjad ta\u0308napa\u0308eval, siis teeme meie ka oma ba\u0308ndi."}, {"text_idx": "#000019", "text": "Lauri Leis, ansambli Psychoterror bassimees\nMo\u0303nda siin loetletud teostest on mul o\u0303nnestunud erinevais koosseisudes laval esitada ja paar neist oma versioonis ka salvestada. Ko\u0303ik mainitud palad peale \u201eRootsi vangla\u201d on pa\u0308rit 1980ndaist. Ka hilisematel ba\u0308ndidel on ha\u0308id lugusid, aga ku\u0308mne loo piirang sunnib piirduma klassikutega."}, {"text_idx": "#000022", "text": "Kes u\u0308tles, et Propeller on pseudopunk?"}, {"text_idx": "#000027", "text": "ABS-i 1985. aastal kusagil maakultuurimajas salvestatud sessioon, millelt pa\u0308rit ka \u201eU\u0308ksindus\u201d, va\u0308a\u0308riks vinu\u0308u\u0308li. Eesti esimene kujuteldav funky-punk album."}, {"text_idx": "#000028", "text": "PMV oli punkaritele liiga heavy ja hevikatele liiga punk. Eesti grungeba\u0308ndide esiisa."}, {"text_idx": "#000030", "text": "Vaiko koos JaanigaFoto: Marko Pu\u0308tsep\nVillu on geenius. Eelmine \u201dsalakassett\u201d, millest vist isegi arvustust pole seni ilmunud, on kindlasti u\u0308ks ta parimaid. Nu\u0308u\u0308d ja\u0308a\u0308b u\u0308le ainult uus ka\u0308tte saada..."}, {"text_idx": "#000039", "text": "Rohkem naisteba\u0308nde palun! See ja \"Mesi\" on neilt aegumatud Eesti pungi standardid."}, {"text_idx": "#000040", "text": "Freddy Grenzmann, ansambli Psychoterror laulja\nVingeid Eesti punklugusid on sitaks! Aga ka\u0308esoleval hetkel tulid meelde need ja pa\u0308ike sirab aknast, ei lase pikemalt kirjutada. Tsau!"}, {"text_idx": "#000066", "text": "See lugu ja\u0308lle ei ole enam pa\u0308ris punk, aga mis siis. Terror on tegelikult ju ikka punk, niipea kui Freddy lavale tuleb ja laul ise on po\u0308o\u0308raselt hea tantsulugu."}, {"text_idx": "#000071", "text": "See ei ole rangelt nummerdatud paremusja\u0308rjestus ja na\u0308iteks lugu nr. 17 ei ole kindlasti 10 kriipsu vo\u0303rra kehvem kui lugu nr. 7. Jne. Need on lihtsalt 20 muusikapala, mis mul on aastate jooksul ilmselt enim ko\u0303rvus kumisenud ja tagunud."}, {"text_idx": "#000073", "text": "OK, ra\u0308a\u0308gitakse, et nad olevat lihtsalt enda lo\u0303buks pulli teinud, mitte to\u0303simeelset punki. Sellegipoolest kuulub Propelleri \"Pankrott\" mu meelest raudselt Eesti pungi kullafondi. Sama ko\u0303va on nende \"Mona Lisa naeratus\". Ei suutnud otsustada, kumb neist tabelisse panna. Viskasin \"kulli ja kirja\". \"Pankrott\" vo\u0303itis."}, {"text_idx": "#000075", "text": "Va\u0308ga raske juhtum, sest Eesti 100 parima punkloo hulka vo\u0303iks Terrorit mahtuda pa\u0308ris palju. Va\u0308ga pika so\u0303elumise ja\u0308rel torkasin oma tabelisse Mikrokosmose."}, {"text_idx": "#000077", "text": "U\u0308ks va\u0308heseid lugusid, mis on suutnud juba 30 aastat ja\u0308rjest ko\u0303rvus kummitada."}, {"text_idx": "#000082", "text": "Aegumatu klassik ehk nagu o\u0308eldakse: kalliskivile sammal ei kasva. Parimaid ba\u0308nde Eestis la\u0308bi aegade."}]